fi fi hbs_lat fi fi fi fi fi fi es fi id id es es en fi fi fi fi en fi fi fi fi fi fi fi fi fi et fi fi fi fi fi fi sv fi en en en fi fi en en en fi en en fi fi en en en fi fi fi fi fi da fi fi fi fi en it et fi en fi fi fi hbs_lat id fi fi fi fi en en fi fi fi fi es es en fi fi en en
Hylätty 11-kerroksinen kerrostalo – Urbanex Ninja ☠️ Urban Exploring
Ninja Kit – Meidän varusteet seikkailuun
Tiedätkö millaista on kavuta 11-kerroksisen hylätyn kerrostalon ylätasanteelle vain huomataksesi, ettei kapuaminen ollut kannattavaa? Löysimme joutomaa-alueelta hylätyn kerrostalon, jossa oli huimat 11 kerrosta! Featuring Syrjäseutu-blogin Juha.
Facebook | Instagram | Youtube
Palataanpa hetkeksi suomalaisten suosikkisäähän; sateeseen ja räntään. Tällä kertaa meillä on reissun kohteena hieman erikoisempi paikka. Isoja paikkoja löydämme yleensä harvoin, mutta tällä kertaa eteen avautui melkoinen kolossi.
Tälle hylätylle joutomaa-alueelle pääsy vaatii hieman uhrautumista. Auto jätettiin kauas ja lähdettiin tallustamaan räntäsateessa sekä viimassa kohti tuntematonta kohdetta. Tämä 11-kerroksinen kerrostalo on todennäköisesti ollut alueella sijaitsevan vedenpuhdistamon henkilökunnan asuntola. Vedenpuhdistamo purettiin aikanaan, mutta jostain syystä kerrostalo jätettiin paikalleen. Se ikään kuin unohdettiin joutomaan keskelle.
Katso video hylätystä kerrostalosta
Kerrostalon sisäänkäynti oli karu; jotain oli ehditty jo purkaa kunnes purkutyöt jätettiin kesken. Sama karuus jatkui talon sisällä, niin huoneissa kuin porraskäytävissä. Huoneet ja porraskäytävät avautuvat kylminä. Joistain asunnoista on purettu matkaan kaikki mahdollinen lattioista sähköjohtoihin. Osassa ne ovat paikallaan.
Mennään vielä vähän ylemmäs katselemaan maisemia.
Mitä ylemmäs menee, sen epävarmemmaksi kulku muodostuu. Myös osin sortuneet portaat antoivat selkeän esimerkin rakennuksen kunnosta. Kattorakenteiden välistä tippuva vesi enteilee tulevaa. Mitä ylemmäksi menemme, sen kosteammiksi huoneistot käyvät. Lisääntyvä kosteus tuo vakavia pohdintoja betonin pehmenemisestä. Missä kohdassa kosteus syö poikki murtumispisteen?
”Me ollaan tällaisellä, joutomaa-alueella, jossa on vanha kerrostalo. Kuinka monta kerrosta tässä on? 11, vai mitä? Mentäisiin kyllä katolle, mutta rehellisesti sanottuna mua pelottaa niin pahasti että en sinne kyllä halua. Se vaan pahenee, mitä ylemmäs menee.”
Viidennessä kerroksessa maisevat alkavat hahmottumaan selkeästi. Jännitys voimistuu ja tuulen yltyminen pakottaa hiljentämään videokuvauksen mikrofoniäänen. Suhina on melkoinen, kun kostea ja kalsea tuuli puhaltaa kerrostalon läpi. Huone huoneelta, kaikki tuntuu toistuvan samanlaisina. Huoneistot ovat samanlaisia, yhtä karuja, yhtä purettuja. Huoneistoissa kaikki mahdollinen on revitty pois ja talo tuntuu odottavan puskutraktoria. Puskutraktoria, mikä ei toistaiseksi ollut vielä saapunut.
Meillä oli tarkoitus kiivetä aivan katolle asti, mutta juuri ennen kattotasannetta huomasimme, että katon elementit olivat sortumassa. Osittain ne olivat jo sortuneet portaikon viereen. Kattoelementit sijaitsivat aivan portaiden päällä, joten saimme hyvän syyn poistua vilkkaasti alempiin kerroksiin. Pohdittiin, että, mitä, jos sattuisi juuri tällä hetkellä huono tuuri ja elementit putoaisivat. Koko portaikko sortuisi eikä ulospääsyä talosta enää olisi. Henkilövahingot olisivat enemmän kuin todennäköisiä betonumurskan vyöryessä alempiin kerroksiin.
Ei sitten raaskittu mennä ihan ylös asti. Päätettiin vähän pelata järjellä ja palata takaisin pihalle. Kyllä tämäkin oli ihan hyvä kokemus.
Perääntyminen ei ole koskaan pelkuruuden merkki, päinvastoin, se on osoitus fiksuudesta. Tosin sitä voi miettiä, että onko fiksua ylipäätään mennä tällaisiin rakennuksiin. Mutta se on ihan toinen juttu.
Paikka oli kuitenkin sen verran kiehtova, ettei heti haluttu poistua rakennuksesta, vaan päätimme hetken aikaa tutkia pohjakerroksen huoneita ennen poistumista. Ulkona vietimme hetken aikaa valokuvaten ja ihastellen ihanaa maisemaa.
Maisemien ihailujen jälkeen olikin sitten pakko aloittaa kotimatka. Se matka tiesikin sitten kilometrin verran kävelyä räntäsateessa. Ai ihanaa! Melkein kuin juhannuksena.
Korjaa, kehu tai kivitä
Missäs tää paikka oikein sijaitsee???
Hello i try find some place like that for music video, can i ask you where do you found that building?? Please send me email. Thnaks for help and keep going 🙂 i love yours explorers adventures
Missäs toi onkaan suomessa.venajalla vai ruotsissa
Want to join the discussion?
Feel free to contribute!
Sähköpostiosoitettasi ei julkaista. Pakolliset kentät on merkitty *
Tsunami – Urbaanin löytöretkeilijän loma
Osta Urbanex Ninja -tarra. Pienikin osto on pitkälle eteenpäin.
Hylätty tehdas – Murtumia maisemassa Suomen laitostoiminnan kauhun vuodet